En dejlig lys lejlighed i et levende kvarter lidt væk fra turistmasserne i centrum, men dog i gå-afstand til det hele. Vi blev taget rigtig vel imod af Joana, som var meget let at kommunikere med om ind- og udtjekning, metro, gode restauranter og indkøb. Lejligheden er ikke så personlig. Til gengæld bor man i en nyindrettet lejlighed med gode farver, masser af håndklæder, sengepladser og glade Ikea-løsninger. Hvilket også kan være rigtig rart at vende hjem til efter en lang dags vandren rundt i Lissabons både spraglede og slidte gader.